wickkiey/tamil-wikipedia-markdown huggingface dataset:
# செனபோன்



**செனபோன்** (*Xenophon*) ஏதென்சில் கி.மு. 430 முதல் கி. மு. 354 வரையிலான காலகட்டத்தில் வாழ்ந்த கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவர் ஆவார். இவர் சொல்லணிக் கலையில் தேர்ந்தவரும் துசிடிடீசுக்குப் பின் வந்த கிரேக்க வரலாற்றாளர்களில் குறிப்பிடத்தக்கவரும் ஆவார்.  

பாரசிகத்தின் இளவரசர் சைரஸ் அதன் அரியணையைக் கைப்பற்ற பத்தாயிரம் கிரேக்கர்கள் அடங்கிய கூலிப்படையைத் திரட்டினார். அப்படையில் செனபோனும் இணைந்தார். பாரசிகத்தில் கிரேக்கப் படையினர் வெற்றியை எட்டும் நேரத்தில் இளவரசர் சைரஸ் கொல்லப்பட்டதால் போர் முயர்ச்சி தோல்வியில் முடிந்தது. இதன் பின்னர் கிரேக்க தளபதிகள் வஞ்சகமாக கொல்லப்பட்டனர். தலைமை இல்லாத கிரேக்கப்படைக்கு செனபோன் தலைமை வகித்து பல இடற்பாடுகளைத் தாண்டி கிரேக்கப் படைகளை கிரேக்கத்துக்குக் கொண்டுவந்து சேர்த்தார்.  

செனபோன் தான் மீட்டுவந்த படையிடம் இருந்து விடைபெற்றுக் கொண்டு ஏதென்சு வந்து சேர்ந்தார். அப்போது தன் ஆசான் சாக்கிரட்டீசு அநியாயமாக கொல்லப்பட்டதை அறிந்து வருந்தினார். ஏதென்சு மீது வெறுப்பு கொண்டார். அதனால் இவர் தன்னுடைய 30 ஆவது வயதில் எசுபார்த்தாவின் படையில் சேர்ந்தார்.  

## படைப்புகள்
### 1. அன்பாசிஸ்
இந்நூல் பாரசீக மன்னர் சைரசுக்கும் அவரது சகோதரர் அர்டக்செர்க்கசுக்கும் இடையே நடைபெற்ற போர் பற்றிய முழுமையான தொகுப்பு ஆகும். குறிப்பாக பத்தாயிரத்துக்கு மேற்பட்ட படை வீரர்களை வெற்றிகரமாக வழிநடத்தி எசுபார்த்தாவுவுக்கு அழைத்து வந்த நிகழ்வை எழுதியுள்ளார்.  
### 2. ஹெல்லெனிகா
இந்நூல் பெலப்பொனீசியா போர் பற்றிய வரலாற்று நூல்.  
### 3. மெமோரபிலியா
செனபோனுக்கும், சாக்ரடீஸுக்கும் இடையில் நடைபெற்ற வரலாற்று நூல் ஆகும்.  
### 4. பங்குவாட்
செனபோனின் இளமைக்கால வரலாற்றை பற்றியது.  
### 5. பொருளாதாரம்
வெற்றிகரமான வாழ்க்கை வாழ தேவையான குறிப்புகள் மற்றும் பொருள்களை பற்றிய தகவல்களை உள்ளடக்கியது.  
### 6. சைரோபீடியா
பாரசீக மன்னர் மகா சைரசின் இளைமைக்கால கல்வி, வாழ்க்கைத்தொழில், நிர்வாகம் பற்றிய விவரங்களைக் கொண்டது  

## மேற்கோள்
- க. வெங்கடேசன், வரலாற்று வரைவியல், வி.வி.பதிப்பகம்.
# ஆலத்தூர் கிழார்



**ஆலத்தூர் கிழார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் ஏழு இடம்பெற்றுள்ளன. அவற்றில் இவர் சோழ அரசர்கள் மூவரைக் குறிப்பிட்டுள்ளார்.  

சேட்சென்னி நலங்கிள்ளி,  

சோழன் நலங்கிள்ளி,  

சோழன் குளமுற்றத்துத் துஞ்சிய கிள்ளி வளவன்  

ஆகியோர் அந்த அரசர்கள்.  

இவர் ஆலத்தூர் என்னும் ஊரிலிருந்த வேளாளார் போலும். இவர் கடைச் சங்கத்தவர். இவர் சோழன் நலங்கிள்ளியின் படைப்பெருக்கினைக் காண்கையில் படைசெல்லும் வழியிலுள்ள பனை மரங்களின் நுங்குகளைத் தலைப்படையும், பழங்களை இடைப்படைகளும், அப்பழங்களின் கொட்டைகளாலாகிய கிழங்குகளைக் கடைப்படைகளும் நுகர்ந்து சென்றன எனத்தமிழரசன் படைமிகுதி கூறினார். “தலையோர் நுங்கின தீஞ்சாறு மிசைய, இடையோர் பழத்தின்பைங்கனிமாந்தக், கடையோர், விடுவாய்ப் பிசிரொடு சுடுகிழங்கு நுகர”(புறம்-312) எனக் கூறினார்.  

## ஆலத்தூர் கிழார் பாடல்கள்
குறுந்தொகை 112, 350  

புறநானூறு 34, 36, 69, 225, 324
# மெய் நிகர் கற்றல் சூழல்

கல்வி நுட்பவியலில் **மெய் நிகர் கற்றல் சூழல்** (*virtual learning environment*, **VLE**) என்பது எண்ணிம அம்சங்களைக் கொண்ட படிப்புகளில் பயன்படுத்தப்படும் வலைச் செயலி அடிப்படையிலான தளம் ஆகும். VLE-கள் பொதுவாக கல்வி நிறுவனங்களுக்குள் பயன்படுத்தப்படுகிறது.  

இக்கற்றல் சூழல் பொதுவாக பின்வருமாறு:  
- பங்கேற்பாளர்கள் கூட்டாகவும், குழுக்களாகவும் மற்றும் பாத்திரங்களாகவும் ஒருங்கமைக்கப்பட்ட அனுமதி
- தற்போதைய வளங்கள்,செயல்பாடுகள் மற்றும் ஒரு பாடத்திட்ட கட்டமைப்பில் உள்ள தொடர்பு
- மதிப்பீட்டின் பல்வேறு கட்டங்களை வழங்குதல் பங்குபற்றல் அறிக்கை, ஏனைய நிறுவன அமைப்புகளுடன் ஒருங்கிணைந்த சில நிலைகள்.

ஆங்கில மொழி பேசும் உலகில் கிட்டத்தட்ட அனைத்து உயர் கல்வி நிறுவனங்களிலும் VLE-கள் ஏற்றுக்கொள்ளப்பட்டுள்ளன.
# வேதியியல் வரைபடக் கோட்பாடு

**வேதியியல் வரைபடக் கோட்பாடு** (Chemical graph theory) என்பது கணித வேதியியலின் இடவியல் பிரிவு ஆகும், வேதியியல் நிகழ்வுகளின் கணித மாதிரியாக்கத்திற்கு வரைபடக் கோட்பாடு பயன்படுத்துகிறது. அலெக்சாண்ட்ரு பாலாபன், ஆன்டே குரோவாக்கு, இவான் குட்மேன், அருவோ ஒசோயா, மிலன் ராண்டிக் மற்றும் நெனாட் டிரினாச்சுடிக்கு ஆகியோர் வேதியியல் வரைபடக் கோட்பாட்டின் முன்னோடிகளாவர். ஆரி வீனர் மற்றும் பலரும் இப்பட்டியலில் சேர்த்துக் கொள்ளப்படுவதுண்டு. 1988 ஆம் ஆண்டில், பல நூறு ஆராய்ச்சியாளர்கள் இந்த பகுதியில் பணியாற்றினர், ஆண்டுதோறும் சுமார் 500 கட்டுரைகளை உருவாக்கினர். 1980 ஆம் ஆண்டுகளின் நடுப்பகுதி வரையிலான துறை வரலாற்றை சுருக்கமாகக் கூறிய டிரினாச்சுடிக்கு, வேதியியல் வரைபடக் கோட்பாடு நூலாக இரண்டு-தொகுதி விரிவான உரை உட்பட பல தனிவரைவு நூல்கள் இப்பகுதியில் எழுதப்பட்டுள்ளன.  

ஒரு வேதியியல் வரைபடத்தின் பண்புகள் அதாவது, ஒரு மூலக்கூறின் வரைபடம்-கோட்பாட்டு பிரதிநிதித்துவம் போன்ற வேதியியல் நிகழ்வுகள் பற்றிய மதிப்புமிக்க நுண்ணறிவுகளை இவை அளிக்கின்றன என்று கோட்பாட்டின் ஆதரவாளர்கள் கருதுகின்றனர். வேதியியல் ஆராய்ச்சியில் வரைபடங்கள் ஒரு முக்கியப் பங்கு வகிக்கின்றன என்றும் மற்றவர்கள் வாதிடுகின்றனர். பொருட்களை எல்லையற்ற யூக்ளிடியன் வரைபடங்களாக, குறிப்பாக கால வரைபட படிகங்களால் .குறிப்பிடுவது இக்கோட்பாட்டின் ஒரு மாறுபாடாகும்.
# ஜான் டிரைடன்

**ஜான் டிரைடன்** (John Dryden) என்பவர் (கி.பி.1631- 1700) என்பவர் ஒரு சிறந்த ஆங்கிலக் கவிஞர், இலக்கிய விமர்சகர் மற்றும் மொழிபெயர்ப்பாளராவார். இவர் 1668ஆம்ஆண்டு இங்கிலாந்தின் முதல் பொயெட் லாரேட் பட்டம் பெற்றார்.  

## வாழ்க்கை வரலாறு
டிரைடன் நார்தாம்ப்டன்ஷையரில் த்ராப்ஸ்டனுக்கு அருகிலுள்ள ஆல்ட்விங்கிள் கிராமத்தில் பிறந்தார். இவர் 14வது குழந்தையாக எராஸ்மஸ் டிரைடன் மற்றும் மேரி பிக்கரிங் அவர்களுக்குப் பிறந்தார். 1650ஆம் ஆண்டு டிடைடன் கேம்பிரிட்ஜி நகரில் உள்ள டிரினிட்டி கல்லூரிக்கு பயில சென்றார். அங்கு கணிதம், பேச்சாற்றல், தொண்மையான கலைகள் போன்ற கல்விப்பிரிவுகளை கற்றுத்தேர்ந்தார். 1663ஆம் ஆண்டு லேடி எலிசபெத்தை திருமணம்செய்தார். 1673-ம் ஆண்டு கல்யாணம் ஒரு வழி மற்றும் அனைத்தும் காதல் (ஆல பார் லப்) 1678ஐ எழுதி வெளியிட்டார். டிரைடன்ஹோரஸ், ஜிவெனல் ஓவிட், லுக்ரீசியஸ் மற்றும் தியோகிடெஸ் போன்றவர்களின் படைப்புகளை மொழியாக்கம் செய்தார். 1700ஆம் ஆண்டு மேமாதம் 12ம் நாள் உயிர்நீத்தார்
# லேடி மேக்பத் (கதாபாத்திரம்)


**சீமாட்டி மேக்பத்** சேக்ஸ்பியரின் ‘மேக்பத்’ எனும் நாடகத்தின் முத்ன்மைக் கதாபாத்திரம் ஆகும். பெண் கதாபாத்திரங்களில் மிகவும் பெயர்பெற்ற ஒரு கதாபாத்திரம் ஆகும். ஒரு பட்டத்தரசி ஆவதே லேடி மேக்பதின் இலக்கு. இந்த இலக்கு தன்னையும் தன் கணவரையும் பாவத்தின் உள்ளே அழைத்து செல்கிறது. அவளது தீராத ஆசையே இசுக்காட்லாந்து அரசரை கொலை செய்யத் தூண்டுகிறது. கடைசியில் இந்த ஆசை அவரை பெரும் அவலத்துக்குக் கொண்டு செல்கிறது. எவ்வளவு கழுவினாலும் தன் கையில் உள்ள குருதிக்கறை போகாததை அவர் உணா்கிறார். தன் பாவத்தின் சம்பளம் சாவாகிறது.  

சான்றுகள்:  

Holinshed's Chronicles, Volume V: Scotland, page 269  
Macbeth, Act 5, Scene 8, Line 71.  
Macbeth, Act 5, Scene 1.  
A.C. Bradley. Shakespearean Tragedy. Palgrave Macmillan; 4th edition, 2007.
# ஜிம்மி நெல்சன் (அமெரிக்கக் காற்பந்தாட்ட வீரர்)

**ஜேம்ஸ் கஸ் நெல்சன்** (James Guess Nelson) (26, சூலை 1919 - 24, திசம்பர் 1986) என்பவர்  அமெரிக்கக் கால்பந்தாட்ட ஆட்டக்காராவார். அவர் மியாமி சீஹாக்குகளுக்கில் AAFC ஒருமுறை விளையாடியுள்ளார். நெல்சன் , அல்பேனியில் கல்லூரியில் கால்பந்து விளையாடியபோது, 1941 தேசிய சாம்பியன்ஷிப் அணியில் இருந்தார். 1942 ஆம் ஆண்டு NFL வரைவுகளில் சிகாகோ கார்டினல்கள் தேர்ந்தெடுக்கப்பட்டிருந்த போதிலும், அவர் தொழில்முறை கால்பந்து  வீரராக 1946 வரை விளையாடவில்லை. மாறாக, இரண்டாம் உலகப் போரின் போது மார்ச் பீல்டு  என்ற இடத்தில் பணியாற்றினார்.
# சூடிய ராஜ வம்சம்

சுதியா வம்சம் (அசல் உச்சரிப்பு சுதியா வம்சம்) (1187-1673) இன்றைய வடகிழக்கு அசாம் மற்றும் அருணாச்சல பிரதேசம், நாகலாந்து, மற்றும் பூட்டான்  ஆகிய பகுதிகளை கொண்ட சுதியா நாட்டை ஆண்ட வம்சம் ஆகும்.  

இந்த வம்சத்தை பிர்பாவால் நிறுவியுள்ளார். இவர் 1187 ஆம் ஆண்டில் ஸ்வர்ணகிரியில் தனது தலைநகரை உருவாக்கினார். இந்த வம்சத்தில் வந்தவர்கள், 400 ஆண்டுகளுக்கும் மேலாக இப்பகுதியை ஆண்டனர். இந்த வம்சத்தின் ஆட்சி 1673 ல் அஹோம்-சியடியா போருக்கு பின்னர் முடிவடைந்தது.
# செரிகொமைசியா சைலண்டிஸ்



**செரிகொமைசியா சைலண்டிசு** (*Sericomyia silentis*) ஒரு மிதவை பூச்சி ஆகும். இது பாலியார்டிக் பகுதி முழுவதும் பரவலாக காணப்படுகிறது. இவைப் பொதுவாக சிறிய எண்ணிக்கையில் மலைப் பகுதிகளிலும், கரம்பை நிலங்களிலும் சேற்று நிலங்களிலும் காணப்படுகிறது.  

## விளக்கம்
செ. சைலண்டிசின் இறக்கையின் நீளம் 9.5 முதல் 14 மி.மீ. வரையிலும், பிறப்புறுப்பு பிரிவு மஞ்சள் நிறத்திலும் காணப்படும். தொடையின் அடிப்பகுதி கருப்பு நிறத்திலிருக்கும். 2 முதல் 4 வரையிலான முதுகுத்தகடுகள் அடர் மஞ்சள் பக்க-கோடுகளுடன் காணப்படும். இக்கோடுகள் விளிம்புகளை நோக்கி விரிவடைகின்றன.  

## பரவல்
உருசியா, சைபீரியா, மற்றும் சப்பான், வட ஐரோப்பா மற்றும் மத்திய ஐரோப்பா (ஆல்ப்ஸ்) வழியாக பகுதியில் iவை காணப்படுகிறது.  

## வாழிடம்
இதன் வாழிடம் ஈரமான  பள்ளத்தாக்கு சேறு நிறைந்தப் பகுதியாகும்.
# லெம்மா பார்கலோ

**லெம்மா பார்கலோ** (1840-1870) அமெரிக்காவில் உள்ள சட்டப் பள்ளியில் படித்த முதல் பெண் ஆவார். இவர் வாஷிங்டன் பல்கலைக் கழகத்தில் 1869 ஆம் ஆண்டில் கொலம்பியாவில் உள்ள சட்டக் கல்லூரியில் அனுமதி மறுக்கப்பட்ட பின்னர் கலந்து கொண்டார். ஆனாலும், இவர் படிப்பை முடிக்கவில்லை. 1870 ஆம் ஆண்டில் அவர் மிசூரி பட்டியில் அனுமதிக்கப்பட்டார் மற்றும் ஒரு அமெரிக்க நீதிமன்றத்தில் வழக்கு தொடர்ந்த முதல் பெண் ஆவார்; சில மாதங்களுக்கு பிறகு டைபாய்டு காய்ச்சலில்  இறந்தார்.  

வாஷிங்டன் பல்கலைக்கழகத்தின் பேய்ப் கஜின்சில் பேராசிரியராக நியமிக்கப்பட்டார்.
# மேக்ஸ் பிளாங்க் பதக்கம்

**மேக்ஸ் பிளாங்க் பதக்கம்** (*Max Planck medal*) என்பது கோட்பாட்டு இயற்பியலில் அசாதாரண சாதனைகளுக்காக, உலகின் மிகப்பெரிய இயற்பியலாளர்களின் அமைப்பான செருமனிய இயற்பியல் சங்கத்தினால் வழங்கப்படும் மிக உயர்ந்த விருது ஆகும். இந்தப் பரிசு 1929 முதல் ஆண்டுதோறும், சில விதிவிலக்குகளுடன், பொதுவாக ஒரு நபருக்கு வழங்கப்படுகிறது. வெற்றியாளருக்கு தங்கப் பதக்கம் மற்றும் கையால் எழுதப்பட்ட காகிதத்தோல் வழங்கப்படுகிறது.  

1943 இல் பெர்லின் வார்ப்பகம் வெடிகுண்டால் தாக்கப்பட்டதால் தங்கப் பதக்கம் தயாரிக்க முடியவில்லை. செருமானிய இயற்பியல் கழகத்தின் இயக்குநர்கள் குழு, பதக்கங்களை மாற்று உலோகத்தில் தயாரிக்கவும், தங்கப் பதக்கங்களை பின்னர் வழங்கவும் முடிவு செய்தது.  

செருமனிய இயற்பியல் கழகத்தின் மிக உயர்ந்த விருது செய்முக இயற்பியலில் சிறந்த முடிவுகளுக்காக வழங்கப்படும் இசுட்டெர்ன்-கெர்லாச் பதக்கம் ஆகும்.  

## விருது பெற்றவர்கள் பட்டியல்

- 2022 அனெட் சிப்பேலியசு
- 2021 அலெக்சாந்தர் மார்க்கோவிச் பல்யாக்கொவ்
- 2020 அந்திரெய் புராசு
- 2019 டெட்லெஃப் லோசி
- 2018 யுவான் இக்னாசியோ சிராக்
- 2017 எர்பர்ட் இசுப்போன்
- 2016 எர்பர்ட் வாக்னர்
- 2015 விசிசுலாவ் முகானொவ்
- 2014 டேவிட் ருவெல்
- 2013 வெர்னர் நாம்
- 2012 மார்ட்டின் சிர்ன்பாவர்
- 2011 ஜார்ஜோ பரிசி
- 2010 டயட்டர் வொல்கார்ட்
- 2009 இராபர்ட் கிரகம்
- 2008 டெட்லெவ் புக்கோல்சு
- 2007 யோல் லெபோவிட்சு
- 2006 ஊல்ஃப்காங் கோட்சி
- 2005 பீட்டர் சோலர்
- 2004 கிளாவுசு எப்
- 2003 மார்ட்டின் கட்சுவில்லர்
- 2002 சூர்சென் எலர்சு
- 2001 சூர்க் புரோலிச்
- 2000 மார்ட்டின் லூசர்
- 1999 பியேர் ஓகன்பெர்க்
- 1998 ரேமண்ட் இசுட்டோரா
- 1997 செரால்டு ஈ. பிரவுன்
- 1996 லுட்விக் பாதெவ்
- 1995 சீக்பிரீடு குரொசுமன்
- 1994 ஆன்சு-சூர்சென் போர்ச்சர்சு
- 1993 கூர்ட் பைன்டர்
- 1992 எலியட் எச். லீப்
- 1991 ஊல்ஃப்கார்ட் சிமர்மன்
- 1990 என்மான் ஏக்கன்
- 1989 புரூனோ சுமினோ
- 1988 வலன்டைன் பார்க்மன்
- 1987 யூலியசு வெசு
- 1986 பிரான்சு வெக்னர்
- 1985 நாம்பு ஓச்சிரோ
- 1984 ரெசு சோசுட்
- 1983 நிக்கொலாசு கெம்மர்
- 1982 ஆன்சு-ஆர்வெட் வைடென்முல்லர்
- 1981 கூர்த் சிமான்சிக்
- 1980 *வழங்கப்படவில்லை*
- 1979 மார்க்கசு பியெர்சு
- 1978 பவுல் பீட்டர் எவால்டு
- 1977 வால்ட்டர் திரிங்
- 1976 எர்னெசுட் இசுட்டூக்கெல்பெர்க்
- 1975 கிரிகோர் வென்சல்
- 1974 லியோன் வான் கோவ்
- 1973 நிக்கலாய் பகலியூபொவ்
- 1972 எர்பெர்ட் புரோலிச்
- 1971 *வழங்கப்படவில்லை*
- 1970 ருடோல்ஃப் ஆக்
- 1969 பிரீமன் டைசன்
- 1968 வால்ட்டர் ஐட்லர்
- 1967 அரி லீமன்
- 1966 செரார்ட் லூடர்சு
- 1965 *வழங்கப்படவில்லை*
- 1964 சாமுவேல் கோட்சுமித், சியார்ச் ஊலென்பெக்
- 1963 ருடோல்ஃப் பெயெர்ல்சு
- 1962 ரால்ஃப் குரோனிக்
- 1961 யூஜின் விக்னர்
- 1960 லேவ் லந்தாவு
- 1959 ஆசுக்கார் கிளெயின்
- 1958 வூல்ப்காங் பவுலி
- 1957 கார்ல் பிரீட்ரிக் வைசாக்கர்
- 1956 விக்டர் நெயிசுக்கோஃப்
- 1955 அன்சு பேத்து
- 1954 என்ரிக்கோ பெர்மி
- 1953 வால்தெர் பொதே
- 1952 பால் டிராக்
- 1951 ஜேம்ஸ் பிராங்க், குசுத்தாவ் எர்ட்சு
- 1950 பீட்டர் டெபாய்
- 1949 லீஸ் மெயிட்னர், ஓட்டோ ஹான்
- 1948 மாக்ஸ் போர்ன்
- 1945–1947 *வழங்கப்படவில்லை*
- 1944 வால்தர் கோசெல்
- 1943 பிரீட்ரிக் கண்டு
- 1942 பாசுக்கல் யோர்தான்
- 1939–1941 *வழங்கப்படவில்லை*
- 1938 லூயி டே பிராய்
- 1937 எர்வின் சுரோடிங்கர்
- 1934–1936 *வழங்கப்படவில்லை*
- 1933 வெர்னர் ஐசன்பர்க்
- 1932 மேக்ஸ் வோன் உலோ
- 1931 ஆர்னோல்டு சொம்மர்ஃபீல்டு
- 1930 நீல்சு போர்
- 1929 மேக்ஸ் பிளாங்க், ஆல்பர்ட் ஐன்ஸ்டைன்
# ரவி வெங்கடேஸ்வரலு கல்பனா



**ரவி வெங்கடேஸ்வரலு கல்பனா** (*Ravi Venkateswarlu Kalpana*) ஒரு இந்திய கிாிக்கெட் காரா் ஆவார். ரவி வெங்கடேஸ்வரலு கல்பனா (ஆந்திர பிரதேசத்தில் கிருஷ்ணா மாவட்டத்தில் மே 5ஆம் நாள் 1996 ஆம் வருடம் பிறந்தார்) தனது தொழில் வாழ்க்கையை தேசிய அளவிலான விக்கெட் கீப்பராக ஆரம்பித்தாா். வலது கை மட்டையாளராகவும் உள்ளார். இவர் இந்திய மகளிா் கிாிக்கெட் அணியில் உள்ளார்.
# பெஃபர்மான் சூட் வரிசை

கணிதத்தில் **பெஃபா்மான் சூட் வரிசை** (*Feferman–Schütte ordinal*) (Γ<sub>0</sub>) என்பது பொிய எண்ணிடத்தக்க வரிசையாகும். கணிதவியலாளர்கள் சாலமன் பெஃபா்மான், குா்ட் ஸுட் ஆகிய இருவரின் பெயரால் இது அழைக்கப்படுகிறது. இதன் குறியீடான Γ<sub>0</sub> என்பது பெஃபர்மானால் பரிந்துரைக்கப்பட்டது  

பெஃபா்மான் ஸுட் வரிசையைத் தவிர வேறெந்தவொரு தரமான குறியீடுகளும் கணங்களின் வரிசைக்கு இல்லை. பெஃபா்மான் ஸுட் வரிசையைக் குறிப்பதற்கும் பல்வேறு விதங்கள் உள்ளன. அவற்றுள் சில <math>\psi(\Omega^\Omega)</math>, <math>\theta(\Omega)</math>, <math>\varphi_\Omega(0)</math>, <math>\varphi(1,0,0)</math> போன்ற வரிசை வீழ் சார்புகளைப் பயன்படுத்துகின்றன.  

## வரையறை
பெஃபா்மான் ஸுட் வரிசை, 0 ஐ தொடக்கமாகக் கொண்டதும், வரிசைகளின் கூட்டல் செயலையும் வெப்லன் சாா்புகளையும்  (φ<sub>α</sub>(β)) கொண்டு உருவாக்க முடியாததுமான மிகச்சிறிய வரிசையாக வரையறுக்கப்படுகிறது.  

அதாவது இது,  
:φ<sub>α</sub>(0) = α. என்பதை நிறைவு செய்யும் வகையிலமைந்த மிகச்சிறிய  "α" ஆகும்.
# களத்தூர்



**களத்தூர்** (*Kalathur*) என்பது தமிழ்நாட்டின், தஞ்சாவூர் மாவட்டத்தில் பேராவூரணி ஊராட்சி ஒன்றியத்திலுள்ள பஞ்சாயத்து கிராமமாகும். இது தஞ்சாவூர் மாவட்டத்தில் பட்டுக்கோட்டை வட்டத்தின் ஒரு பகுதி ஆகும். இது தஞ்சாவூருக்கு தெற்கே 67 கிலோமீட்டர் தூரத்தில் உள்ளது. மாநில நெடுஞ்சாலை வழியாக இணைக்கப்பட்டுள்ளது. ஐந்து ஆண்டுகளுக்கு ஒரு முறை நடைபெறும் சட்டசபைத் தோ்தலில் பேராவூரணி சட்டமன்றத் தொகுதியின் கீழும், தஞ்சாவுா் நாடாளுமன்ற தொகுதியின் கீழும் களத்தூர் வருகிறது.  

## அமைவிடம்
இது தஞ்சாவூர் மாவட்டத்தின் தென்கிழக்கு பகுதியில் கொரமண்டல் கடற்கரைக்கு 15 கி.மீ. தொலைவில் உள்ளது.இது வடக்கில் திருச்சிற்றம்பலம் ஊராட்சியாலும்,மேற்கில் மற்றும் வடமேற்கில் செருவாவிடுதி ஊராட்சியாலும்,கிழக்கில் கல்லுாரணிக்காடு ஊராட்சியாலும், தெற்கில் பழையநகரம் மற்றும் தென்னங்குடி ஊராட்சியாலும் சூழப்பட்டுள்ளது.  
## தொழில்
இந்த கிராமம் வளமான காவேரி டெல்டா பகுதியில் ஒரு பகுதியாக உள்ளது, மற்றும் விவசாயம் களத்துாா் மக்களின் முக்கிய தொழில் ஆகும். தென்னை, நெல், பருத்தி, கரும்பு, வாழை, கொக்கோ ஆகியவை சாகுபடி செய்யப்பட்டாலும் நெல் சாகுபடி அதிக அளவில் பரவலாக பயிரிடப்படுகிறது. பெருமளவில் கால்நடைகள் வளர்ப்பு ஒரு பெரிய வாழ்வாதாரமாக உள்ளது.  
## மக்கள் தொகை
2011 மக்கள்தொகை கணக்கெடுப்பின்படி 1576 குடும்பங்கள் உள்ளது. இக்கிராமத்தில் உள்ள மொத்த மக்கள் தொகையான 6424 -ல் 3190 போ் ஆண்கள், போ் பெண்கள் ஆவா். தேசிய சராசாி கல்வியறிவு சதவீதமான த்தில் இக்கிராமத்தின் சராசாி கல்வி வீதம் 79.09 சதவீதமாகும். தமிழ் மொழியே பேச்சு மொழியாகவும், அலுவலக மொழியாகவும் அதிக அளவில் பேசப்படுகிறது. சைவ சித்தாந்தத்தையுடைய இந்துக்கள் இங்கு அதிகமாக உள்ளனா். இஸ்லாம் பேசுபவா்களும் சிலா் உள்ளனா். கிறித்தவ மக்கள் இல்லை.  
## நீா்ப்பாசனம்
- கல்லணைக் கால்வாய் நதியின் உதவியால் பாசனம் மேற்கொள்ளப்படுகிறது
- கல்லணைக் கால்வாய் காவிாி நதி நீரை இக்கிராமத்திற்கு கொண்டு வருகிறது
- ஏாி, குளம், குட்டைகளின் மூலமும் பாசனம் செய்யப்படுகிறது.
- தற்காலத்தில் ஆழ்குழாய்க்கிணறுகள் மூலம் அதிகமாக பாசனம் செய்யப்படுகிறது.
## போக்குவரத்து
- களத்துாாில் மாநில நெடுஞ்சாலை 29 மாவட்ட நெடுஞ்சாலை 829 பயணிக்கின்றன
- பட்டுக்கோட்டைக்கும் பேராவுரணிக்கும் அடிக்கடி பஸ் போக்குவரத்து உள்ளது
- பேராவுரணியிலிருந்தும் , திருச்சிற்றம்பலத்திலிருந்தும் களத்துாருக்கு அதிகமான சிறிய பேருந்து (மினி பஸ்) போக்குவரத்து உள்ளது.
- அருகிலுள்ள ரயில்வே நிலையம் பேராவுரணி ரயில் நிலையம் 8 கி.மீ.ல் உள்ளது. தஞ்சாவுா் ரயில் நிலையம் 67 கி.மீ.துாரத்திலும். திருச்சிராப்பள்ளி ரயில் நிலையம் 103 கி.மீ. துாரத்திலும் உள்ளது.
- திருச்சிராப்பள்ளி சா்வதேச விமான நிலையம் 97 கி.மீ. துாரத்திலும் உள்ளது.
- அருகிலுள்ள பேராவுரணியிலிருந்து சென்னைக்கும், கோவைக்கும் நேரடியாக பேருந்து வசதி உள்ளது.
## மேற்கோள்
# பன்னிரண்டாவது இரவு


**பன்னிரண்டாவது இரவு** (*Twelfth Night, or What You Will*, **டுவல்த் நைட்** அல்லது 'வாட் யு வில்' என்பது வில்லியம் சேக்சுபியர் எழுதிய ஒரு நகைச்சுவை நாடகமாகும். இந்நாடகமானது 1601-02 களில் எழுதப்பட்டதாக நம்பப்படுகிறது. ஒரு கப்பல் விபத்தில் பிரிக்கப்பட்ட வயோலா மற்றும் செபாஸ்டியன் ஆகிய இரட்டையர்களைச் சுற்றியே இக் கதை நகர்கிறது. வயோலா (மாறுவேடத்தில் பையனாகத் தோன்றுபவர்) டூக் ஆர்ஸினோவுடன் காதலில் விழுகிறார். ஆனால் டூக் ஆர்ஸினோவோ கவுண்டெஸ் ஒலிவியாவின் மீது காதல் கொள்கிறார்.கவுண்டெஸ் ஒலிவியாவோ வயோலாவைச் சந்தித்த பின் அவளை ஆண் என்று நினைத்துக் கொண்டு அவள் மீது காதல் வயப்படுகிறாள்.இந்நாடகத்தின் கதையானது பார்னெப் ரிச்சின் "அப்பல்லோனிஸ் மற்றும் சில்லா" என்ற சிறுகதையினை அடிப்படையாகக் கொண்டதாகும்.இந்நாடகமானது பிப்ரவரி 2,1602 ல் முதன் முதலாக கேன்டில் மாஸின் பொழுது அரங்கேற்றபட்டது. 1623 ம் ஆண்டு ஃபஸ்ட் ஃபோலியோவில் இடம் பெறும் வரை இந்நாடகம் வெளியிடப்படவில்லை.,  

## கதைச்சுருக்கம்
வயோலா பயணம் செய்த கப்பல் இல்லீரியா கடற்கரையில் விபத்துக்குள்ளாகிறது. அதன் பின் கேப்டன் உதவியோடு கடற்கரைக்கு வந்து சேர்கிறாள்.இதைத் தொடர்ந்து அவளோடு ஒட்டிப்பிறந்த சகோதரனான செபாஸ்டினுடன் தொடர்புகளை இழந்துவிடுகிறாள். அவன் கடலில் மூழ்கடிக்கப்பட்டதாக நம்புகிறாள். பின்பு சிசேரியோ என்ற பெயரில் ஒரு இளைஞனாக மாறுவேடத்தில் டூக் ஆர்ஸினோவோவிடம் வேலைக்கு சேர்கிறாள். இந்நிலையில் டூக் ஆர்ஸினோ கவுண்டெஸ் ஒலிவியாவின் மீது காதல் கொள்கிறார். ஆனால் ஒலிவியாவோ தன் அப்பா மற்றும் சகோதரர் இறப்புக்குப்பின் தான் எந்த ஆண்மகனையும் பார்ப்பதில்லை என்றும் யாருடைய காதலையும் ஏற்பதில்லை என்ற முடிவோடும் இருக்கிறார். இவ்வாறாக ஏழு வருடங்கள் கடந்து விடுகிறது. இதனால் ஆர்ஸினோ,சிசேரியோவை தன் காதலுக்கு தூது செல்லும்படி அறிவுறுத்துகிறார். இவ்வாறு தூது செல்லும் போது சிசேரியோ (அவன் மாறுவேடத்தில் இருக்கும் ஒரு பெண் என்பதை அறியாமல்) மீது காதல் கொள்கிறார் ஒலிவியா. வயோலாவோ ஆர்ஸினோவின் மீது காதலில் விழுகிறார். இவ்வாறாக இக்காதலானது முக்கோண வடிவில் சுழல்கிறது.  

துணைக்கதையில் ஒலிவியாவின் பணியாளன் மல்வோலியோவிடம் ஒலிவியா அவனை காதலிப்பதாக மற்ற கதாபாத்திரங்களாகிய ஒலிவியாவின் மாமா 'சர் டாபி பெல்ச்', 'சர் ஆன்ட்ரீவ் ஆகுசீக்' (ஒலிவியாவின் முறை மாப்பிளை),ஒலிவியாவின் பணியாளர்கள் 'மரியா' மற்றும் 'ஃபேபியன்' மற்றும் ஃபூல் 'ஃபெஸ்ட்' ஆகியோர் கூறி ஏமாற்றுகின்றனர். சர் டாபி பெல்ச் மற்றும் சர் ஆன்ட்ரீவ் ஆகுசீக் ஆகிய இருவரும் எப்பொழுதும் குடித்துக் கொண்டு வீட்டின் அமைதியை கெடுத்துக் கொண்டு இருந்தனர். மேலும் மரியாவோடு சேர்ந்துக் கொண்டு மல்வோலியோவை பழி வாங்கும் நோக்கில் மரியா எழுதிய ஒரு கடிதத்தை ஒலிவியா மல்வோலியோவிற்கு எழுதியது போல் மறைத்து வைக்கின்றனர். அக் கடிதத்தில் மல்வோலியோ மஞ்சள் நிறத்தில் உடை அணிய வேண்டும் என்றும், மற்ற பணியாளர்களிடம் முரட்டுத்தனமாக நடந்துக்கொள்ள வேண்டும் என்றும் ஒலிவியாவை காணும் பொழுதெல்லாம் அசட்டுத்தனமாக சிரிக்க வேண்டும் என்றும் எழுதப்பட்டு இருந்தது. அக்கடிதத்தை கண்ட மல்வோலியோ அதில் குறிப்பிட்டவாரே நடந்துக்கொள்கிறான். மல்வோலியோவின் இந்நடத்தை ஒலிவியாவிற்கு அதிர்ச்சியளிக்கிறது. அவனுக்கு பைத்தியம் பிடித்து விட்டது என்று கருதி அவனை ஒரு இருட்டு அறையில் வைத்து பூட்டுகின்றனர்.
# காந்தி மண்டபம், சென்னை



**காந்தி மண்டபம்** (*Gandhi Mandapam*) இந்தியாவின் தமிழ்நாடு மாநிலத்தின் தலைநகரமான சென்னையில் உள்ள அடையாறு பகுதியில் மகாத்மா காந்தியின் நினைவாக சர்தார் பட்டேல் சாலையில் கட்டப்பட்டுள்ள ஒரு நினைவிடம் ஆகும்.. இந்த வளாகத்தில் முதலில் கட்டப்பட்ட கட்டமைப்பு காந்தி மண்டபமாகும். அப்போது தமிழ்நாட்டின் முதலமைச்சராக இருந்த சி.இராசகோபாலாச்சாரி 1956 ஆம் ஆண்டு சனவரி 27 ஆம் நாள் இந்த நினைவிடத்தைத் தொடங்கிவைத்தார். பின்னர் இச்சாலையில் சுதந்திரச் சிந்தனையாளர் இரட்டைமலை சீனிவாசன், முதலமைச்சர்கள் சி.இராசகோபாலாச்சாரி, காமராசர், எம். பக்தவத்சலம் ஆகியோருக்கும் நினைவிடங்கள் கட்டப்பட்டன.. சென்னை நகரத்தில் ஒரு சுற்றுலா பொழுதுபோக்கு பூங்காவாகவும் இம்மண்டபம் விளங்குகிறது
# திருவள்ளூர் தொடருந்து நிலையம்

## போக்குவரத்து
201ன நிலவரப்படி, இந்நிலையம் ஒரு நாளைக்கு சுமார் 100,000 பயணிகளைக் கையாண்டுள்ளது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, திருவள்ளூர் தொடருந்து நிலையத்தை புதுப்பிக்கும் பணிக்கு 28.82 கோடி ரூபாய் ஒதுக்கப்பட்டுள்ளது.  

## மேலும் பார்க்க
- சென்னை புறநகர் ரயில்
# தொல்லியல் அருங்காட்சியகம், கரூர்

**கரூர் தொல்லியல் அருங்காட்சியகம்** என்பது கரூர் பகுதியிலுள்ள தமிழ்நாடு அரசு தொல்லியல் துறையின் அருங்காட்சியகம் ஆகும். இந்த தொல்லியல் அருங்காட்சியகம் 1982ல் தொடங்கப்பட்டது.  

## காட்சிப் பொருட்கள்
கரூர் பகுதியில் தமிழக அரசின் தொல்லியல் துறை சார்பில் 3 அகழ்வாராய்ச்சிகள் (1973, 1977, 1993) மேற்கொள்ளப்பட்டன. அவ்வாய்வின் போது கிடைத்த ரோமானியர், சங்ககாலச் சேரர், சோழர், பாண்டியர்களின் காசுகள், பல்லவர் காசுகள், பிற்காலப் பாண்டியர் காசுகள், ராசராசன் காசு, நாயக்கர் காசுகள், கி.மு. 5ஆம் நூற்றாண்டு மதிக்கத்தக்க தமிழக முத்திரைக் காசுகள், தங்க, வெள்ளி மோதிரங்கள் போன்றவை கிடைத்தன. அவற்றுடன் இங்கு பனை ஒலைச்சுவடிகள், மணிகள், செப்புத் தட்டுகள், உருவாரங்கள், நடுகற்களும் காட்சிக்கு வைக்கப்பட்டுள்ளன.  

## மூலம்
- தமிழக அரசின் தொல்லியல் துறை வலைதலம்
# பாசியா


**பாசியா** வின் விரிவாக்கம் நான்கு <math>\pi</math> A மற்றும் Z அடையாளங்காணும் அணி வரிசை என்பதைக் குறிப்பதாக அமைந்துள்ளது.  

**பாசியா** (*Fazia)* என்னும் திட்டம் மின்னூட்டத்துகள்களுக்காக ஒரு புதிய 4<math>\pi</math> துகளை கண்டுபிடித்து உருவாக்குவதை நோக்கமாக கொண்டுள்ளது. இது பெர்மி ஆற்றலைச் சுற்றி தூண்டப்பட்ட கன அயனிகளின் வினைகளில் செயல்படுகிறது. இந்த திட்டம் அணுக்கரு இயற்பியலில் உள்ள உலகளாவிய பத்து நிறுவனங்களை ஒன்றிணைக்கிறது .  

இத்திட்டம் 2013-2014 இல் செயல்பட திட்டமிடப்பட்டுள்ளது. கதிரியக்க அணுக்கரு கற்றைகளுக்காக உருவாக்கப்பட்ட ஒரு புதிய உயர் செறிவு கொண்ட துகள் முடுக்கிகளின் வருகையும் இத்திட்டத்துடன் ஒத்துப்போனது. தற்போது ஆராய்ச்சி மற்றும் மேம்பாட்டின் மீது அதிக முயற்சிகள் எடுக்கப்பட்டுள்ளன. குறிப்பாக எண்முறை மின்னணுவியல் மற்றும் துடிப்பு வடிவ பகுப்பாய்வை மேம்படுத்தும் முயற்சியை உள்ளடக்கியது. மேலும் பல்வேறு புலங்களிலும் உள்ள நிறை மற்றும் மின்னூட்டங்களைக் கண்டறிகின்ற, தாழ்நிலை ஆற்றல் எல்லைகளைக் கண்டறிகின்ற மின் துகள் கண்டுபிடிப்புக் கருவிகளில் மேம்பட்ட ஆற்றல்சார் கோணப்பிரிகை போன்றவற்றைக் கண்டறியும்  திறமையை மேம்படுத்துகிறது.
# பூக்கொத்தி


**பூங்கொத்திகள்** (*Flowerpecker*) என்பது டைகேயிடே குடும்பம் குருவிகளாகும். இந்தக் குடும்பத்தில் பிரியோனோசிலசு மற்றும் டைகேயம் என இரண்டு பேரினங்கள் உள்ளன. இப்பேரினத்தின் கீழ் மொத்தம் 50 சிற்றினங்கள் உள்ளன. இக்குடும்பம் சில சமயங்களில் நெக்டரினிடே என்ற விரிவாக்கப்பட்ட தேன்சிட்டு குடும்பத்தின் கீழ் சேர்க்கப்பட்டுள்ளது. மெலனோசரிடிடே குடும்பத்தைச் சேர்ந்த பெரிகொத்திகள் மற்றும் வண்ண பெரிகொத்திகளின் பரமித்திடே, ஒரு காலத்தில் இந்தக் குடும்பத்தின் கீழ் சேர்க்கப்பட்டன. இந்தியாவின் கிழக்கே பிலிப்பீன்சு மற்றும் தெற்கே ஆத்திரேலியா வரை வெப்பமண்டல தெற்கு ஆசியா மற்றும் ஆத்திரேலியப் பகுதிகளில் இவைக் காணப்பட்டன. இக்குடும்ப பறவைகள் கடல் மட்டத்திற்கு மேற்பட்ட மலை வாழ்விடங்கள் வரை பரந்த அளவிலான சுற்றுச்சூழலை ஆக்கிரமித்துள்ளது. ஆத்திரேலியாவின் புல்லுருவி போன்ற சில சிற்றினங்கள், அவற்றின் எல்லையின் சில பகுதிகளில் நாடோடிகளாகப் பதிவு செய்யப்பட்டுள்ளன.  

## டிக்கல் பூக்கொத்தி
டிக்கல் பூக்கொத்தி (Tickell’s Flowerpecker) மிகச்சிறிய கிட்டத்தட்ட 7 செ.மீ. அளவே உள்ள பறவை. வீட்டுத் தோட்டங்களிலும், பழ மரங்களிலும் அடிக்கடி சுற்றித் திரிந்துகொண்டிருக்கும். வெளிர்ரோஸ் நிற அலகைக் கொண்டிருக்கும். சாம்பல் மற்றும் வெள்ளை நிற அடி வயிற்றுப் பகுதியும், வெளிர் பச்சைநிற முதுகுப் பகுதியையும் கொண்டிருக்கும்.  

## தடித்த அலகு பூக்கொத்தி
தடித்த அலகு பூக்கொத்தி. பெயருக்கேற்றார் போல, தடிமனான அலகைக் கொண்டது. இது டிக்கலை விட சற்றுப் பெரியதாக இருந்தாலும், பார்வைக்கு டிக்கலைப் போலவே இருக்கும். ஆனால் இதன் அலகின் கருநீல நிறத்தில் ஒரு சிறிய அமைப்பைப் பார்க்கலாம். தவிர, இதன் மற்றொரு தனித்துவமான குணம், மற்ற பூக்கொத்திகளைப் போல பழங்களை அப்படியே விழுங்காது. தோலைத் தேய்த்து எடுத்துவிட்டுத் தான் சாப்பிடும்.
# சண்முகநாதன் பொறியியல் கல்லூரி


**சண்முகநாதன் பொறியியல் கல்லூரி** என்பது தமிழ்நாட்டில் உள்ள புதுக்கோட்டை மாவட்டத்தில் இயங்கி வரும் தனியார் பொறியியல் கல்லூரி ஆகும்.  

## அமைவிடம்
புதுக்கோட்டை மாவட்டத்தில் உள்ள திருமயம் அருகே அரசம்பட்டியில் அமைந்துள்ளது. காரைக்குடி - புதுக்கோட்டை நெடுஞ்சாலையில்​, புதுக்கோட்டையில் இருந்து 15 கி.மீ. தொலைவிலும்​, காரைக்குடியில்​ இருந்து 25 கி.மீ. தொலைவிலும் அமைந்துள்ளது. 200 ஹெக்டேர் பரப்பளவில் கல்லூரி அமைந்துள்ளது. ஆண்டிற்கு 500 மாணவர்கள் புதிதாக உள்ளே வருகின்றனர்.  

## நிர்வாகம்
அண்ணா பல்கலைக்கழகத்தின் கீழ் கல்லூரி இயங்குகிறது. 2001 ஆம் ஆண்டு நிறுவப்பட்டது. என்.எ.எ.சி மூலம் இக்கல்லூரிக்கு "பி" தரம் சான்றிதழ் அளிக்கப்பட்டது. இந்நிறுவனத்தின் முதல்வர் முத்துராமு, செயலாளர் விஸ்வநாதன், நிறுவனர் மணிகண்டன் ஆவர்.  

## துறைகள்
1. மின் மற்றும் மின்னணுவியல்
1. மின் தகவல் தொடர்பு
1. தகவல் தொழில்நுட்பம்
1. இயந்திரப்பொறியில்
1. தானூர்தி பொறியியல்
1. கணினி துறை
1. கட்டிடப்பொறியியல்
போன்ற துறைகளில் கற்பித்தல் நடைபெறுகின்றன.
# கிழக்கிந்திய தோல் தொழிற்சாலை

**கிழக்கிந்திய தோல் தொழிற்சாலை** (*East India Leather*) இந்தியாவின் தமிழ்நாட்டில் உள்ள திருச்சி மற்றும் திண்டுக்கலில் அமைந்துள்ள ஒரு தோல் தயாரிப்பு நிறுவனம் ஆகும். இங்கு குரோம் என்ற வேதிப்பொருளுக்குப் பதிலாக பாரம்பரிய முறையில் தாவரப் பொருள்களைப் பயன்படுத்தி தோல் பதனிடப்படுகிறது.  

## வரலாறு
பிரித்தானிய ஆட்சி காலமாக இருந்த 1856 ஆம் ஆண்டில் கிழக்கிந்திய தோல் தொழிற்சாலை இப்பகுதியில் தொடங்கப்பட்டது. கிழக்கு இந்திய கம்பெனிக்குப் பின்னர் எலக்ட்ரான் அயனியாக்கத் தொழில் நுட்பத்தை அடிப்படையாகக் கொண்ட தோல் பதனிடும் நிறுவனம் இது மட்டுமேயாகும்.  

## புவிசார் குறியீடு
தனித்தன்மை வாய்ந்த பொருட்களுக்கு வழங்கப்படும் புவிசார் குறியீட்டுத் தகுதி 2008 ஆம் ஆண்டு கிழக்கிந்திய தோல் தொழிற்சாலைக்கு வழங்கப்பட்டது.  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்காள்
# கல்குளம் நீலகண்ட சுவாமி கோயில்

**கல்குளம் நீலகண்ட சுவாமி கோவில்** (*Kalkulam Neelakandeswarar Temple*) என்பது கன்னியாகுமரி மாவட்டத்தில் உள்ள கல்குளம் என்ற ஊரில் உள்ள கோயிலாகும்.  
நாகர்கோவிலில் இருந்து 20 கி.மீ தொலைவில் உள்ளது பத்மநாபபுரம் அரண்மனை. அன்றைய திருவிதாங்கூர் சமஸ்தானத்தின் தலைநகராகத் திகழ்ந்த ஊர் இது. இங்குள்ள கல்குளம் என்னும் ஊரில் அமைந்துள்ளது பிரசித்தி பெற்ற நயினார் நீலகண்ட சுவாமி திருக்கோயில். கேரளப் பாணியிலும் தமிழ்நாட்டுப் பாணியிலும் கட்டுமானங்கள் அமைந்த கோயில் இது. மிகவும் பழமையான இந்தக் கோயிலில் ஏராளமான சிற்பங்களை நிறுவித் திருப்பணி செய்தவர் மன்னர் திருமலை நாயக்கர் ஆவார். கேரள மன்னரான மார்த்தாண்ட வர்மாவும் திருப்பணிகள் செய்து இந்த ஆலயத்தை அழகுப்படுத்தியிருக்கிறார். இங்கே பிராகாரத்தில் கையில் விளக்கு ஏந்திய அழகுப் பாவையர் சிலைகள் ஒரே வரிசையில் ஏராளமாக நிற்பது அழகான காட்சியாகும்.
# ஐக்கிய அமெரிக்க அணுசக்திப் பொறுப்புக் குழு


**ஐக்கிய அமெரிக்க அணுவாற்றல் பொறுப்புக் குழு** (*United States Atomic Energy Commission*) என்பது இரண்டாம் உலகப் போருக்குப் போருக்குப் பிறகு ஐக்கிய அமெரிக்கப் பேரவையால் அணு அறிவியல், தொழில்நுட்பத்தின் அமைதிக்கால வளர்ச்சியைப் பேணுவதற்கும் கட்டுப்படுத்துவதற்கும் நிறுவப்பட்ட அமெரிக்க அரசாங்கத்தின் ஒரு நிறுவனமாகும். இது அமெரிக்கப் பேராயச் சட்டத்தால் உருவாக்கப்பட்டது. குடியரசுத்தலைவர்சாரி எசு. டுருமேன் 19461 ஆம் ஆண்டு அணு ஆற்றல் சட்டத்தில் 1946, ஆகத்து 1 இல் கையொப்பமிட்டார்.1947, சனவரி 1 இல் இச்சட்டத்தால் அணுவாற்றல் பொறுப்பு படைத்துறையில் இருந்து குடிமைத் துறைக்கு மாறியது. இம்மாற்றத்தால் நிலையங்கள், ஆய்வகங்கள், கருவிகள், பணியாளர்களை அணுவாற்றல் பொறுப்பு ஆணைய உறுப்பினர்களின் கட்டுபாட்டுக்கு வந்தது. இச்சட்டம் அணுக்கருப் படைக்கலங்களை (Nuclear Weapons) உருவாக்கிச் செய்தலையும் பேணுதலையும் கட்டுப்படுத்துகிறது. மேலும் இச்சட்டம் அணு ஆற்றலை அமைதிப் பணிகளுக்காகப் பயன்படுத்துவதற்கான ஆராய்ச்சி, வளர்ச்சிப் பணிகள் பற்றிச் சுட்டிக் காட்டுகின்றது. 1946 ஆம் ஆண்டு டிசம்பர் 31 ஆம் நாள், அணுவாற்றல் பொறுப்புக் குழுவினைத் தொடர்ந்து அமெரிக்க ஐக்கிய நாட்டின் படைப்பிரிவுப் பொறிஞர்களின், மேன்காட்டன் பொறியியற் பிரிவு ( Manhattan Engineer District) இரண்டாவது உலகப்போரின்போது, அணுகுண்டை உருவாக்கியது. .  

பல உய்யநிலை ஆய்வாளர்கள் 1960 களில் அணுவாற்றல் பொறுப்புக்குழுவின் பேரில் அந்நிறுவன ஒழுங்குமுறைகள், கதிர்வீச்சுப் பாதுகாப்புச் செந்தரங்கள், அணுக்க்கரு உலை பாதுகாப்பு, அணுக்கருமின் நிலைய இருப்பிடம், சுற்றுச்சூழல் பாதுகாப்பு போன்றவற்றில் போதுமான அளவில் கண்டிப்பாக அமையவில்லை எனக் குற்றம் சாட்டினர்.  

அணுவாற்றல் பொறுப்புக்குழுவின் கட்டுபாட்டுத் திட்டங்கள், 1974 அளவில், கடுந்தாக்கத்துக்கு உள்ளாகவே, ஐக்கிய அமெரிக்கப் பேராயம் 1974 ஆம் ஆண்டைய அணுவாற்றல் பொறுப்புக்குழுச் சட்டத்தை நீக்க முடிவெடுத்தது. எனவே,1974 ஆம் ஆண்டினளாற்றல் மறு ஒழுங்கமைப்புச் சட்டப்படி (Energy Reorganization Act.) அணுவாற்றல் பொறுப்புக்குழு கலைக்கப்பட்டது. 1975 ஆம் ஆண்டு அதன் செயல்கள் ஆற்றல் ஆராய்ச்சி, வளர்ச்சிக்கான ஆட்சியகத்திடமும், (Energy Research and Development Administration) அணுக்கருக் கட்டுப்பாட்டுக் குழுவினிடமும் (Nuclear Regulatory Commission) மாற்றம் செய்யப்பட்டன.குடியரசு தலைவர் ஜிம்மி கார்ட்டர் 1977, ஆகத்து 4 இல் **ஆற்றல் நிறுவனத் துறைச் சட்டம், 1977** இல் கையெழுத்திட்டு, ஐக்கிய அமெரிக்க ஆற்றல் துறையை உருவாக்கினார். இந்தப் புதிய முகமை, கூட்டு ஆற்றல் ஆட்சியகம், ஆற்றல் ஆராய்ச்சி, வளர்ச்சி ஆட்சியகம், கூட்டு மிந்திறன் ஆணையம் மேலும், பல்வேறு பிற கூட்டு ஆட்சி முகமைகளின் பொறுப்புகளை ஏற்றது.  

The New Encyclopedia Britannica Micro, Vol I, 15th Edition, 1982.  
தஞ்சை தமிழ்ப் பல்கலைக்கழக வெளியீடு அறிவியல் களஞ்சியம் தொகுதி 1, பக்கம் எண்:675
# புளியஞ்சோலை

**புளியஞ்சோலை** என்பது தமிழ்நாட்டின், கிழக்குத் தொடர்ச்சி மலையின் கொல்லிமலை பள்ளத்தாக்கில் அமைந்துள்ள ஒரு சிறு வனக் கிராமமாகும். சுமார் 30 குடும்பங்கள் வாழ்கின்றன. இது திருச்சிராப்பள்ளியிலிருந்து சுமார் 72 கி.மீ தூரத்தில் அமைந்துள்ளது. அருகிலுள்ள நகரம் (சுமார் 30 கி.மீ) துறையூர் ஆகும். வடமாவட்டங்களில் இருந்து வருவோர் சேலம் மாவட்டம் ஆத்தூரிலிருந்து தம்மம்பட்டி (30கி.மீ.) வழியாக அடையலாம். புளியஞ்சோலையை நாமக்கல் மற்றும் துறையூர் வழியாகவும் அடையலாம்.  

சிறந்த சுற்றுலாத்தலமாக விளங்குகிறது. சுற்றுலாப் பயணிகளும் பக்தர்களும் காட்டில் 12 கி.மீ. தொலைவில் உள்ள சிவன் கோயிலுக்கு மலையேற்றம் செய்கின்றனர். இங்கு வாழும் மக்களின் முக்கிய வாழ்வாதாரம் குறு விவசாயத் தொழில் ஆகும்.
# இறச்சகுளம் மகாதேவர் கோயில்



**மகாதேவர் கோயில்** இந்தியாவின் தமிழ்நாட்டில் கன்னியாகுமரி மாவட்டம், தோவாளை வட்டத்தில் இறச்சகுளம் பகுதியில் அமைந்துள்ளது.  

பூதப்பாண்டியிலிருந்து தெற்கே 6 கி.மீ. தொலைவில் பழையாற்றின் மேற்கு பகுதியில் அமைந்துள்ளது. அருகில் ஜடாயுபுரத்தில் ஜடாதேஸ்வரர் திருக்கோயில் உள்ளது. கருவறையில் சிவபெருமான் காட்சி தருகிறார். கோயிலின் வடக்குப் பக்கம் சிறிய பாறை வடிவில் சாஸ்தா அமைக்கப்பட்டுள்ளார். இங்குள்ள சிவன் மகாதேவர் அல்லது உதயமார்த்தாண்டேசுவரர் என அழைக்கப்படுகிறார். இக்கோயிலில் உள்ள அம்மன் சிவகாமியம்மை ஆவார்.
# உயிரியலின் சுருக்கம்


**உயிரியல் உருவரை** (*outline of biology*) உயிரியல்சார் கருப்பொருள்களுக்கும் தலைப்புகளுக்குமான வரைவுரு கீழே வழங்கப்படுகிறது.  
**உயிரியல்** உயிரினங்களை பற்றிய அறிவியல். இது பண்புகள், வகைபாடு, உயிரிகளின் நடத்தைகள், சிற்றினங்களின் இருப்பு, மற்றும் சூழ்நிலையுடனான அவற்றின் தொடர்பு பற்றிய புரிதலையும் அறிவையும் வழங்கும் ஒரு பிரிவாகும். மேலும் இது பரந்துபட்ட உள்ளடக்கங்களை கொண்ட பிரிவாக உள்ளது. எனினும் உயிரினங்களிடையேயுள்ள உறவுகளை உயிர் இயற்பியல் தொடங்கி சூழியல் வரை உயிரியல் புலம் உள்ளடக்குகிறது. உயிரியலில் சொல்லப்படும் அடிப்படைக்கொள்கைகள் அதன் சேய்த்துறைகள் அனைத்தாலும் ஏற்கப்படுகிறது. இதற்கு சான்றாக வெப்ப இயக்கவியல் மற்றும் ஆற்றல் அழிவின்மை விதி உள்ளிட்டவைகள் உள்ளன.  

## உயிரியலின் கிளைகள்
உயிரியல் கிளை - இது ஒரு உயிரி அறிவியல் என்றும் இதன் கிளைகள் அனைத்தும் வாழ்க்கை அறிவியல் என்றும் குறிப்பிடப்படுகிறது.  
- உடற்கூறியல் - மனிதன், விலங்குகள், தாவரங்கள் மற்றும் பிற உயிரினங்களின் உடலமைப்பின் பகுதிக்கூறுகளின் உட்கட்டமைப்பை பற்றிய அறிவியல்
- வான் உயிரியல் – பேரண்ட உயிர்களின் படிமலர்ச்சி, பரவல், புறவெளி உயிரியல், புறவெளி புதைபடிமவியல், உயிரி வானியல் ஆகிய உட்பிரிவுகளை உள்ளடக்கியது.
- உயிரிப்பொறியியல் – உயிரித் தொழில் நுட்பவியலுடன் தொடர்புடைய உயிரியல் பயன்பாட்டு பொறியியல், உயிரிப் பொறியியல் ஆகும்.
- உயிர் தகவலியல் - இது தகவல் தொழில்நுட்பத்தை பயன்படுத்தி ஆய்வு செய்தல், தகவல் தொகுப்பு, மற்றும் உயிர் மரபுத்தகவல்களைப் பேணுதல் சார்ந்த அறிவாகும்.
- உயிரியக்கவியல் – உயிரினங்களின் இயக்கவியல் சார்ந்த அறிவு இதுவாகும்.
- உயிரி வேதியியல் - உயிர்க்கல அளவில் நடக்கும் வேதி வினைகள் பற்றியும், வாழ்க்கை இயக்கவியல் செயற்பாடுகளில் வேதிவினைகளின் பங்கு பற்றிய அறிவியல் இதுவாகும்.
- உயிரிப்புவியியல் – புவியில் சிற்றினங்களின் பரவல், அவற்றின் காலநிலைத்தொடர்புகளை அறியும் பிரிவு.
- உயிரி இயற்பியல் - இயற்பியல் வழியாக உயிரிய செயற்பாடுகளைப் பற்றி அறியும் பிரிவு.

## உயிரியலாளர்கள்
# திருப்பூர் மாவட்ட ஊராட்சி ஒன்றியங்கள்

**திருப்பூர் மாவட்டம்** இந்தியாவின் தமிழ்நாடு மாநிலத்தின் ஒரு மாவட்டம் ஆகும். இதில் மொத்தம் 13 ஊராட்சி ஒன்றியங்கள் (வருவாய் வட்டங்கள்) உள்ளன. இது அக்டோபர் 2008 இல் உருவாக்கப்பட்டது. தமிழகத்தில் கடைசியாக உருவாக்கப்பட்ட மாவட்டம். இம்மாவட்டம் கோயம்புத்தூர் மாவட்டத்தின் திருப்பூர் , அவினாசி, பல்லடம், உடுமலைப்பேட்டை ஆகிய வட்டங்களையும், ஈரோடு மாவட்டத்தின் தாராபுரம், காங்கேயம் ஆகிய வட்டங்களையும் கொண்டு உருவாக்கப்பட்டது. திருப்பூர் நகரம் இம்மாவட்டத்தின் நிர்வாகத் தலைமையகமாகும்  

## ஊராட்சி ஒன்றியங்கள்
இம்மாவட்டத்தில் 13 ஊராட்சி ஒன்றியங்கள் உள்ளன. இந்த 13 ஊராட்சி ஒன்றியங்களில் மொத்தம் 265 ஊராட்சிகள் உள்ளன.  
1. திருப்பூர் ஒன்றியம்
1. அவினாசி ஒன்றியம்
1. பல்லடம் ஒன்றியம்
1. உடுமலைப்பேட்டை ஒன்றியம்
1. தாராபுரம் ஒன்றியம்
1. காங்கேயம் ஒன்றியம்
1. மடத்துக்குளம் ஒன்றியம்
1. குடிமங்கலம் ஒன்றியம்
1. ஊத்துக்குளி ஒன்றியம்
1. குண்டடம் ஒன்றியம்
1. வெள்ளக்கோயில் ஒன்றியம்
1. மூலனூர் ஒன்றியம்
1. பொங்கலூர் ஒன்றியம்
# மானஸ்பல் ஏரி


**மானஸ்பல் ஏரி** (*Manasbal Lake*) என்பது இந்தியாவின் ஜம்மு காஷ்மீர் ஒன்றிய நிலப்பரப்பிலுள்ள காந்தர்பல் மாவட்டத்தில் இருக்கும் சபாபோரா பகுதியில் அமைந்துள்ள ஒரு நன்னீர் ஏரி. இந்தியாவின் ஆழமான ஏரிகளுள் மானஸ்பல் ஏரியும் ஒன்றாகும். இந்த ஏரியின் மிகத்தாழ்வான பகுதி 13 மீட்டர் அல்லது 43 அடி ஆழம் கொண்டது. இந்த ஏரியைச் சுற்றியவாறு நான்கு சிற்றூர்கள் அமைந்துள்ளன. அவை ஜரோக்பல், கொன்டபல், கிராட்பல் மற்றும் ஏரியின் தென்மேற்குப் பகுதியில் அமைந்துள்ள நெஸ்பல்.  

இந்த ஏரியின் பெயரான மானஸ்பல் என்பது திபெத்திலிருக்கும் மானசரோவர் ஏரியின் பெயரிலிருந்து பெறப்பட்டது. முகலாய அரசி நூர் சகான் கட்டிய ஜரோகா பாக் (தூணிடைச் சாளரம்) என்றழைக்கப்படும் முகலாயத் தோட்டம் ஏரியை நோக்கியவாறு அமைந்துள்ளது. காஷ்மீரின் நீர்வாழ் பறவைகளுக்கான இயற்கையான தங்குமிடங்களுள் ஒன்றான இந்த ஏரி பறவை நோக்கலுக்கு ஏற்றதாக உள்ளது, எனவே "காஷ்மீர ஏரிகளுக்கெல்லாம் மிக உயர்ந்த மணி" எனச் செல்லமாக அழைக்கப்படுகிறது.  

## வரலாறு
இது ஒரு பழங்கால ஏரி என உள்ளூர் மக்கள் நம்புகின்றனர், ஆயினும் இந்த ஏரியின் சரியான வயது கணக்கிடப்பட வேண்டியுள்ளது. இந்த ஏரியின் வடக்கு கரையின் அருகில் இடிந்த நிலையில் பதினேழாம் நூற்றாண்டைச் சேர்ந்த ஒரு கோட்டை உள்ளது. முகலாயர்களால் கட்டப்பட்ட இக்கோட்டை பஞ்சாப் பகுதியிலிருந்து சிறீநகருக்குப் பயணிக்கும் கூண்டு வண்டிகளால் கடந்த காலங்களில் பயன்படுத்தப்பட்டுள்ளது. இந்த ஏரியிலிருந்து ஜீலம் ஆற்றுக்கு கட்டுப்படுத்தப்பட்ட முறையில் நீர்வெளியேறுகிறது.  

## பொருளியல்
இந்த ஏரி குடிநீருக்கான ஊற்றாக மட்டுமின்றி, நீர்வழிப் போக்குவரத்துக்கும், மீன்பிடிப்புக்கும், பொருளியல் வகையில் பயன்படும் தாவரங்களை அறுவடை செய்யவும், சுற்றுலா இடமாகவும், பொழுதுபோக்கிடமாகவும் பயன்படுகிறது.  

ஏரியின் விளிம்புப் பகுதியில் நெலும்போ நூஸிஃபெரா தாவர இனத்தை சார்ந்த தாமரைகள் யூலை மற்றும் ஆகத்து மாதங்களில் பெருமளவில் பூக்கின்றன. தாமரைகளின் வேர்கள் அறுவடை செய்யப்பட்டு சந்தைப்படுத்தப்படுகின்றன, உள்ளூர் மக்கள் அதை உணவாகவும் பயன்படுத்துகின்றனர்.
# மேச்சேரி இன ஆடுகள் ஆய்வு நிலையம்

**மேச்சேரி இன ஆடுகள் ஆராய்ச்சி நிலையம்** சேலம் மாவட்டம் மேச்சேரி வட்டத்திலுள்ள பொட்டனேரி எனும் இடத்தில் மேச்சேரி இன ஆடுகளின் ஆராய்ச்சி நிலையம் அமைந்துள்ளது. இந்த ஆராய்ச்சி நிலையம் 05.06.1978 அன்று மேச்சேரி இன ஆடுகளை மேம்படுத்துவதற்காக ஆரம்பிக்கப்பட்டது. தமிழ்நாடு கால்நடை மருத்துவ அறிவியல் பல்கலைக்கழக கட்டுப்பாட்டின் கீழ் ‘மேச்சேரி’ செம்மறி ஆடு வளர்ப்பு ஆராய்ச்சி மையம் செயல்படுகிறது.  

## வரலாறு
சேலம் மாவட்டம், கொளத்தூரில் கடந்த 1972-ம் ஆண்டு செம்மறி ஆடு வளர்ப்பு ஆராய்ச்சி மையம் தொடங்கப்பட்டது. 1978-ம் ஆண்டு இம்மையைம் சேலம் மேச்சேரி, பொட்டனேரியில் 1.62 ஏக்கரில் செம்மறி ஆடு வளர்ப்பு ஆராய்ச்சி மையமாக செயல்படத் தொடங்கியது. தற்போது, இங்கு 900 செம்மறி ஆடுகளும், 300 வெள்ளாடுகளும், மகாராட்டிரா மாநிலத்தைச் சேர்ந்த, ‘நார்மிகாஸ் சொர்ணா’ வகை ஆடுகள் மற்றும் செட்டை இன ஆடுகள் உள்ளன  

## நோக்கங்கள்
மேச்சேரி இன ஆடுகள் ஆராய்ச்சி நிலையத்தின் நோக்கங்கள்  
- திட்டமிட்ட மேலாண்மை மற்றும் இனப்பெருக்கம் மூலம் மேச்சேரி ஆட்டு இனத்தை மேம்படுத்தல்
- உயர்ரக ஆண் ஆடுகளை விவசாயிகளுக்கு விநியோகித்து மேம்படுத்தல்
- தலச்சேரி ஆட்டு அலகுககளைப் பராமரித்தல், மாணவர்களுக்கு பயிற்சி அளித்தல், ஆராய்ச்சியை மேம்படுத்துதல்
- செம்மறி ஆட்டு விவசாயிகளுக்கான விரிவாக்க வள மையமாக செயல்படல்
- மேம்பட்ட தீவன உற்பத்திக்கான பொருத்தமான தொகுப்பு நடைமுறைகளை பிரபலப்படுத்துதல்
இந்த ஆராய்ச்சி மையத்தின் நோக்கம் ஆகும்.  

## பிரிவுகள்
- மேச்சேரி ஆடுகள் அலகு
- செம்மறி ஆட்டு அலகு
- வேளாண் மற்றும் மேய்ச்சல் அபிவிருத்தி அலகு
- சுகாதார பாதுகாப்பு அலகு

## மேச்சேரி இன ஆடுகள் பரவல்
தமிழகத்தின் சேலம், ஈரோடு, நாமக்கல், தர்மபுரி மற்றும் கரூர் ஆகிய மாவட்டங்களில் மேச்செரி இன ஆடுகள் பரவலாக காணப்படுகிறது. சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் தரமங்கலம் பஞ்சாயத்து ஆகிய இடங்களில் உண்மையான இனங்கள் உள்ளன.
# எஸ். ரெத்னராஜ்

**எஸ். ரெத்னராஜ்** ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். 1980 தேர்தலில் குளச்சல் தொகுதியில் இருந்தும், 1984 தேர்தலில் நாகர்கோவில் தொகுதியில் இருந்தும் தமிழ்நாடு சட்டசபைக்கு தேர்ந்தெடுக்கப்பட்டார்.  

தற்போது அவர் மறுமலர்ச்சி திராவிட முன்னேற்றக் கழக உறுப்பினராக உள்ளார்.
# சி. ஆர். வெங்கடேஷ்



**சி. ஆர். வெங்கடேஷ்** (*C.R. Venkatesh*) ஒரு இந்திய தொழிலதிபர் மற்றும் நிறுவனர், 2000 ஆம் ஆண்டில் நிறுவப்பட்ட இந்திய தகவல் மற்றும் சந்தைப்படுத்தல் சேவை வழங்குநரான டாட் காம் இன்ஃபோவே (Dot Com Infoway-DCI)-வின் நிர்வாக இயக்குநர் மற்றும் தலைமை நிர்வாக அதிகாரியாவார்.. இவர் இந்திய ஏஞ்சல் நெட்வொர்க்கில் உறுப்பினராக உள்ளார். சி. ஆர். வெங்கடேஷ் மகெஸ்டர் (Magzter) நிறுவனத்தின் இணை நிறுவனருமாவார்.  

## கல்வி

வெங்கடேஷ் மதுரையில் உள்ள விகாசா பள்ளியில் கல்வி பயின்றார். சென்னை, அண்ணா பல்கலையில் மெக்கானிக்கல் இன்ஜினியரீங் பட்டம் பெற்றார். பின்னர், இந்தியாவின் இணைய பயனர்களின் சமூகத்தின் தலைவராக பணியாற்றும் போது மதுரை மண்டலம் மற்றும் மதுரை போன்ற இந்தியாவில் இரண்டாம் நிலை நகரங்களுக்கான இணைய அணுகலை வெற்றிகரமாக வழங்கினார். தற்போது அவர் கலாட்டா மீடியாவின் தலைமை நிர்வாக அதிகாரியாகவும், டாட் காம் இன்போவே லிமிடெட், மற்றும் ஆடத்தாவிலும் பணியாற்றுகிறார்.  

## விருதுகள்

|-  
| 2015  
| *IT Professional of the Year*  
| கோல்டன் குளோப் டைகர்ஸ் 2016  
|}
# கோழிப்பாம்பு

**கோழிப்பபாம்பு**, **பறவைநாகம்**, **குக்குடசா்ப்பம்** ( kukkuta sarpa) என்பது பழங்கால நுால்களில் கூறப்படும் ஒரு பாம்பு ஆகும். இதுகுறித்து சீவக சிந்தாமணி, மேருமந்தர புராணம் முதலிய நுால்களில் கூறப்பட்டுள்ளது.  

சீவகன் பல்லவ நாட்டிற்குச் சென்றிருந்தபோது, அந்நாட்டரசன் மகள் பதுமையைக் கோழிப்பாம்பு தீண்ட, அதன் நஞ்சினைச் சீவகன் தீர்த்து அவளை மணம் செய்து கொண்டான் என்று சீவகசிந்தாமணி கூறுகிறது.  

மேருமந்திர புராணம் என்னும் நுாலில் சத்திய கோஷன் என்னும் சிறப்புப் பெயரை உடைய அமைச்சன், பொருட்செல்வத்தில் பேராசையுடையவனாய் அதனோடு செற்றமும் பகையும் கொண்டிருந்தபடியினால், சமரீ என்னும் விலங்காகவும் பின்னர்க் கோழிப்பாம்பாகவும் பிறந்தான் என்று கூறகிறது.  

பாகுபலி என்றும் புஜபலி என்றும் பெயருள்ள முனிவருடைய உருவச்சிலையை 525வில் உயரமுடையதாகப் பொன்னால் செய்து பரதநச் சக்கரவத்தி பெளதனபுரத்தில் அமைத்தாா் என்றும் அவ்வுருவச்சிலையைச் சூழ்ந்து கோழிப்பாம்புகள் வசித்து வந்தபடியினாலே மனிதர் யாரும் அதன் அருகில் செல்ல முடியாமலிருந்தது என்றும் கன்னட நுால்கள் கூறப்படுகிறது.  

குக்குடசர்ப்பம் என்னும் கோழிப்பாம்பின் உருவ அமைப்பு குறித்து  
சீவக சிந்தாமணி, பதுமையாா் இலம்பகத்தில், "நங்கைதன் முகத்தை நோக்கி" என்னும் செய்யுள் உரையில், உரையாசிரியா் நச்சினார்க்கினியர், கோழிப்பாம்பைப் பற்றிய செய்தியைக் கீழ்கண்வாறு கூறுகிறாா்.  

<poem>  
கொங்கலா் கோதை நங்கை யடிகளோ வென்று கொம்போ்  
செங்கயற் கண்ணி தோழி திருமகட் சென்று சோ்ந்தாள்  
</poem>
# வைட்லி விருது (ஐ இரா)

**வைட்லி விருது** (Whitley Awards) என்ற விருது ஒவ்வொராண்டும் வைட்லி ஃபண்ட் ஃபார் நேச்சர் எனும் அமைப்பால், வழங்கப்பட்டு வருகிறது. இது காட்டுயிர் மற்றும் சுற்றுச்சூழல் பாதுகாப்புக்காகப் போராடுபவர்களுக்குக் கிடைக்கக்கூடிய உலகளாவிய அதிகபட்ச அங்கீகாரமாக கருதப்படுகிறது. இந்த விருதின் மதிப்பு £35,000 (2017) ஆகும். மேலும் இந்த விருது ‘பசுமை ஆஸ்கர்’ என்று போற்றப்படுகிறது. இந்த விருதானது குறிப்பாக வளர்ந்த நாடுகளுக்கு வெளியில் உள்ள காட்டுயிர்களின் பாதுகாப்பிற்காக போராடுபவர்களை அங்கீகரிக்க முயல்கின்றது, மேலும் இவர்களின் பணிகளை பன்னாட்டளவில் கவனத்துக்கு கொண்டுவந்து, இப்பணிகளுக்கு நீண்டகால அடிப்படையில் உதவியும், பாதுகாப்பும் அளிக்கும் விதத்தை அடிப்படையாக கொண்டதாக உள்ளது.  

வைட்லி விருதானது சுற்றுச்சூழலியலாளர் எட்வர்ட் வைட்லியால் 1994 இல், £15,000 மதிப்புள்ள ஒற்றை விருதாக உருவாக்கப்பட்டது.  

## வைட்லி தங்க விருது
ஒவ்வொரு ஆண்டும் முந்தைய ஆண்டில் வைட்லி விருது வென்றவர்களில் தேர்ந்தெடுக்கப்பட்டு வைட்லி தங்க விருதை பெறுவதற்கு தேர்வு செய்யப்படுவர். இந்த விருதின் மதிப்பு £50,000 ஆகும் இத்தொகை விருது பெறுபவரின் ஓராண்டு திட்டச் செலவுக்கு பயன்படுத்தும் வகையிலானது.  

## தி விட்லி-சேக்ரே பாதுகாப்பு நிதியம்
தி விட்லி-சேக்ரே பாதுகாப்பு நிதியம் (WSCF) என்பது முந்தைய ஆண்டுகளில் விட்லி விருது வென்றவர்களுக்கு அவர்களின் அடுத்த திட்டங்களை மேற்கொள்வதற்கு கூடுதல் நிதி வழங்கும் ஒரு ஆண்டுத் திட்டம் ஆகும், இதைக் கொண்டு மாறிவரும் தேவைகளுக்கு ஏற்ப, வளர்ந்துவரும் நாடுகளில் உள்ள ஆபத்துக்கு உள்ளான உயிர் இனங்கள் மற்றும் அவைகளின் வாழ்விடங்களை காக்க செலவிடப்படும்.  

## தேர்ந்தெடுக்கப்பட்ட வெற்றியாளர்கள்
- ராண்டல் அரூஸ் (2004)
- சாண்ட்ரா பெஸ்யூடோ (2007)
- அலெக்சாண்டர் அர்பாக்காவோவ் (2006)
- காகன் செகெர்கியோகுலு (2008 & 2013): இரண்டு முறை விட்லி தங்க விருது வென்றவர் இவர் மட்டுமே
- அபராஜிதா தத்தா (2013)
- கிளாடிஸ் கலேமா-ஸிகுசோகா (2009)
- மைசூர் துரேஸ்வாமி மதுசுதன் (2009)
- ஜீனா டூஸ் (2005)
- கா ஹா வா (2004)
- உரோமுலசு விட்டேக்கர் (2005)
- அமண்டா வின்சென்ட் (1994)
- பூர்ணிமா தேவி பர்மன் ( 2017)
- அஷ்விகா கபூர் (2014)
- டாக்டர் பிரமோத் பாட்டீல் மற்றும் டாக்டர் ஆனந்த குமார் (2015)
# கியூபா மலர் வௌவால்


**கியூபா மலர் வௌவால்** (*Cuban flower bat*, *Phyllonycteris poeyi*, அல்லது *Poey's flower bat*) என்பது *பிலோஸ்டோமிடே* குடும்பத்தைச் சேர்ந்த வௌவால்கள் ஆகும். இவை கியூபா, எயிட்டி, டொமினிக்கன் குடியரசு ஆகிய நாடுகளில் காணப்படுகின்றன.  

இந்த வௌவாலின் முகம் நாய் முகம் போலக் காணப்பபடும்.இதன் நாக்கு மிக நீளமானது. மலர்களிலுள்ள தேன், மகரந்தப்பொடிகள் ஆகியவற்றை உண்ணும். அடர்த்தியற்ற காடுகளில் பாறை இடுக்குகள், குகைகளில் கூட்டங்கூட்டமாய் இவை வாழ்கின்றன.  

ஆண்டு முழுவதும் இவை இனவிருத்தி செய்கின்றன. உடல் அளவு: 7.5-9 செ.மீட்டர், இறக்கையின் அளவு:21-26 செ.மீட்டர், வாலின் நீளம்:1-1.5 செ.மீட்டர் ஆகும்.
# மைத்தடச் சோதனை


**மைத்தடச் சோதனை** (Rorschach Ink blot test) என்பது ஆளுமையை அளவிடப் பயன்படும் தெளிவற்ற உருவங்களை கொண்ட சோதனை ஆகும். இச்சோதனை 1921-ம் ஆண்டு சுவிட்சர்லாந்து நாட்டை சார்ந்த ஹெர்மன் ரோர்ஸாக் என்ற மனநல மருத்துவரால் வெளியிடப்பட்டது. எனவே இது **ரோர்ஸாக் மைத்தட சோதனை**என அழைக்கப்பட்டது. இது உளபகுப்பு கோட்பாடின் அடிப்படையில் உருவானது ஆகும். ஆனால் ஆராய்ச்சியாளர்கள் அதை அனுபவ பாணியில் பயன்படுத்தினர். இதில் மைத்தடம் அல்லது பொருளற்ற சமசீரான அமைப்பினை கொண்ட உருவங்கள் காணப்படும். இவற்றுள் கருப்பு வண்ண மைத்தடங்கள் ஐந்தும்,கருப்பும் சிவப்பும் கலந்தவை இரண்டும்,பல்வேறு வண்ணங்களாலான மூன்றும் உள்ளன இந்த சோதனையை பயன்படுத்தும்போது, அதன் தரம் ஆளுமை அளவீடுகளுடன் தொடர்புடையது. 1940 முதல் 1950 ஆம் ஆண்டு வரையான காலத்தில் கடைகள் மற்றும் மைக்ரோசாப்ட் உளவியலாளர்கள் மத்தியில் மைத்தடச் சோதனை பிரபலமாக இருந்தது, விரைவாக பிரபலமடைந்த நிலையிலும் விமர்சகர்கள் அது மிகவும் அகநோக்குநிலையுடையது என்று கூறினர். ஹோல்ட்ஸ்மான் மைத்தடச் சோதனை, தி சோமடிக் மைத்தடச் சோதனை என பல வகை சோதனைகள் உள்ளன.
# மசாலா தோசை


**மசாலா தோசை** (Masala dosa) என்பது மிகவும் பிரபலமான தென்னிந்தியச் சிற்றுண்டி வகையான தோசைகளில் ஒன்று ஆகும். இது கர்நாடகத்தின் மங்களூரில் தோன்றி பரவியதாகக் கருதப்படுகிறது. இது இந்தியா முழுவதும் உடுப்பி உணவகங்களின் வழியாக பிரபலமடைந்தது. இது  
தென்னிந்தியாவில் புகழ்வாய்ந்ததாக உள்ளது. என்றாலும் இந்தியா முழுவதிலும் கிடைக்கக்கூடியது. ஏன் வெளிநாடுகளிலும் கூட கிடைக்கிறது.  
மசாலா தோசை தயாரிப்பு முறை நகரத்துக்கு நகரம் இடம் மாறுபடுகிறது.  
## தயாரிப்பு முறை
அரிசி, உளுந்து, மற்றும் வெந்தயம் ஊற வைத்து மாவாக அரைத்து தோசை மாவு தயாரிக்கப்படுகிறது. அந்த மாவை தோசைக் கல்லில் வார்த்து அது ஒரு பக்கம் வேகும் வரை காத்திருந்து வேகவைத்த முறுவலாகத் தோசை வெந்த உடன் சிறிது எலுமிச்சைச் சாறு கொத்துமல்லியுடன் வேகவைத்த உருளைக்கிழங்கு வெங்காயம், கடுகு மசாலாவை ஒரு கரண்டி வைத்து கமகம வாசத்துடன் பரிமாறலாம்.
# கங்கவள்ளி ஆறு

**கங்கவள்ளி ஆறு** (*Gangavalli River*) என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு, மங்களூரு பகுதிகளையும் இணைக்கிறது.  

## தோற்றம் மற்றும் நிலவியல்
கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே (சோமேசுவர கோயிலுக்கு அருகில்) சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. (1,380 சதுர மைல்) ஆகும்.  

ஆற்றுப் படுக்கையின் வீழ்ச்சி முதல் 72 கி.மீ. (45 மைல்) க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கி.மீ. (114 மைல்) வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கி.மீ. தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.  

## கிளையாறுகள்
பெத்தி, சால்மலி, சோந்தா முதலியன கங்கவள்ளி ஆற்றின் கிளையாறுகளாகும்.  

## புவியியல்
கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.  

## வெப்பநிலை
ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36˚செ வெப்பநிலையும் 22˚ செ வெப்பநிலை அன்றாடச் சிறும அளவாகவும் உள்ளது.  

## ஈரப்பதம்
காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் (ஜனவரி முதல் மார்ச் வரை), பிற்பகுதியில் ஈரப்பதம் 35% அளவுக்கும் குறைவாக உள்ளது.
# சமரச சுத்த சன்மார்க்க சங்கம்



**சமரச சுத்த சன்மார்க்க சங்கம்**, வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கியப் பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.  

## சாதி வேறுபாடற்ற சமுதாயம்

இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு “இறைவன் ஜோதி வடிவானவன்” என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.  

## சத்திய தருமசாலை

பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக ”சத்திய தருமசாலையை” வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.  

## ஜீவகாருண்யம்

வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.  

'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.  

## திருவருட்பா

மனித இனத்திற்கு செய்யும் தொண்டே மோட்சத்தை அடைவதற்கான வழி என்பது வள்ளலாரின் போதனைகளில் மிக முக்கியமானதாகும். கடவுள், கருணை மற்றும் அறிவு வடிவமாகத் திகழ்கிறார். ஆகவே கடவுளை அடையும் வழி உயிர்களிடத்து காட்டும் கருணையும், இரக்கமும் ஆகும் என்று குறிப்பிட்டார்.  

தியானம் செய்வதே வழிபாடு என்று கருதினார்.1870-ஆம் ஆண்டு சத்திய ஞான சபையை நிறுவினார். இங்கு வழிபாட்டுக் கூட்டங்கள் மத வேறுபாடின்றி நடைபெறுவதை உறுதிப்படுத்தினார். இவரது பக்திப் பாடல்கள் தொகுக்கப்பட்டு, அத்தொகுப்பு 'திருவருட்பா' என்றழைக்கப்படுகிறது.  

## வெளியிணைப்புகள்

- www.thiruarutpa.org
- www.vallalar.org/
- www.vallalarsongs.com
- temple.dinamalar.com/en/new_en.php?id=91
# குழல் சுரப்பி



**குழல் சுரப்பி** (*Tubular gland*) என்பது சுரப்பிகளுள் ஒரு வகையாகும். சுரப்பிகளை வடிவத்தின் அடிப்படையில் வகைப்படுத்தப்படும் போது இவை நுரையீரல் கண்ணறைச் சுரப்பிகளிலிருந்து வேறுபடுகின்றன. குழல் சுரப்பி, சுரப்பி பகுதியின் நீளம் முழுவதும் ஒரே சீரான குழாயாக தங்கள் வடிவத்தை தக்கவைத்துக் கொள்கின்றன. ஆனால் நுரையீரல் கண்ணறைச் சுரப்பி ஒரு பை வடிவ சுரப்பு பகுதியினைக் கொண்டுள்ளது.  

குழல் சுரப்பிகள் பின்வரும் வகைகளில் ஒன்றாக வகைப்படுத்தப்படுகின்றன.  
| எளிய குழல் வடிவம் அல்லது
எளிய நீண்ட குழல் அல்லது நீண்டல் குழல் | சீரான குழல் வடிவிலானது | சிறுகுடல் (லைபெர்குன் குழி), கருவகச் சுரப்பிகள் |  |
| --- | --- | --- | --- |
| சுழலுடன் கூடிய குழல் அல்லது எளிய சுழல் குழல் | குழல் வடிவத்தினை இழக்காமல் சுருண்டு காணப்படும் | வியர்வைச் சுரப்பிகள் |  |
| எளிய கிளைகளுடன் கூடியது அல்லது கூட்டுக் குழற்சுரப்பி | குழலில் கிளைகள் காணப்படும் | சிறுகுடல்வாய்ச் சுரப்பி-இரைப்பை | } |

## கூடுதல் படங்கள்